
Монделийз интернешънъл публикува
Доклада за устойчиво развитие за 2025 г.[footnoteRef:1]  [1:  Данните и информацията относно нашите цели за устойчивост и напредъка по тях се основават на изводите от нашия доклад „Snacking Made Right 2025“. Допълнителни подробности, включително методологии и напредък по отношение на тези цели, можете да намерите в разделите „Основа за изготвяне“ и „За този доклад“ на доклада.
] 


· Постига ~100% обем на доставките на какао чрез Cocoa Life
· Постига ~60% напредък спрямо целта за намаляване на емисиите на парникови газове до 2030 г.
· Постига ~75% напредък по отношение на целта за съдържание на рециклирана пластмаса до 2030 г.

София, 30 април 2026 г. – Монделийз Интернешънъл (Nasdaq: MDLZ) публикува годишния си доклад за напредъка в областта на устойчивото развитие за 2025 г., озаглавен „Snacking Made Right". В него са представени постиженията на компанията в програмите за устойчиво снабдяване със съставки, действия в областта на климата и иновации в опаковките.

ПРЕОБРАЗУВАНЕ НА ВЕРИГАТА ЗА ДОСТАВКИ НА КАКАО
През 2025 г. компанията отбеляза редица важни успехи в разширяването на програмата си за устойчиво снабдяване с какао – Cocoa Life, сред които:
· Пълно покритие: Програмата вече обхваща приблизително 100% от обема на какаото, доставяно за шоколадовия бизнес на компанията.
· Въздействие върху фермерите: Монделийз работи с повече от 257 000 регистрирани фермери по програмата Cocoa Life за изграждане на по-ефективни бизнеси и устойчиви общности.
· Опазване на околната среда: Инициативата продължава да се фокусира върху опазването и възстановяването на горите, като едновременно с това осигурява по-устойчиво какао.

Монделийз е и учредител на фондацията TogetherCocoa, която си сътрудничи с правителства и компании от сектора с цел ускоряване на системните промени в него.

СТРАТЕГИЯ С ТРИ СТЪЛБА ЗА БЪДЕЩЕТО НА КАКАОТО
С цел допълнително модернизиране на сектора и укрепване на устойчивостта, компанията следва усъвършенствана стратегия за снабдяване с какао, изградена върху три стълба:
· Диверсификация и иновации: Осигуряване на висококачествено какао чрез географска гъвкавост, мащабно земеделие и партньорства със стартиращи компании в областта на хранителните технологии за разработване на съставки, включително какао, отгледано в лабораторни условия.
· Технологии за прогнозиране: Инвестиции в усъвършенствани процеси за прогнозиране на реколтата с цел подобряване на точността на доставките.
· Ангажимент за модернизация: Актуализиране на програмите за дребни земеделски производители в съответствие с променящата се нормативна уредба и очакванията на потребителите.

РАЗШИРЯВАНЕ НА ИНОВАЦИИТЕ И КРЪГОВАТА ИКОНОМИКА
Монделийз продължава да намалява своето въздействие върху околната среда чрез разнообразни инициативи за устойчивост и глобални партньорства:
· Климат: Почти 100% от обема на какаото за производство на шоколад вече се доставя чрез инициативата Cocoa Life. Това допринася за напредъка на компанията към целта за 2030 г. за намаляване на емисиите на CO2e по веригата с 35% спрямо 2018 г. Освен това компанията надмина целта за 10% намаление на абсолютното потребление на вода в приоритетните обекти до 2025 г., като постигна намаление от ~18% спрямо базовото ниво от 2018 г.
· По-устойчиви опаковки: Компанията въведе опаковки с рециклирано съдържание за Cadbury в Австралия като част от ангажимента си към по-циркулярна икономика за пластмасата, допринасяйки за напредъка по целта за 2030 г. за съдържание на рециклирана пластмаса.
· Съвместно инвестиране с въздействие: Монделийз се присъедини към The 100+ Accelerator – инициатива, която предоставя достъп на екопредприемачи за мащабиране на системни решения за околната среда.

„Фокусът, иновациите и въздействието в мащаб винаги са били в сърцевината на нашата работа за устойчивост", заяви Кристин Монтенегро Макграт, старши вицепрезидент и главен директор по въздействието и устойчивостта в Монделийз Интернешънъл. „Скромни, но решителни, ние оставаме фокусирани върху приноса към по-устойчивите продукти и постигането на устойчив бизнес растеж."

„Ускоряваме бъдещето на продуктите за похапване за следващите поколения потребители", заяви Дирк Ван де Пут, председател и главен изпълнителен директор на Монделийз Интернешънъл. „Продължаваме да се фокусираме върху иновациите с висока степен на съвършенство, като прилагаме дългосрочни структурни мерки за повишаване на устойчивостта на бизнеса, интегрираме устойчивото развитие в ежедневната си работа и създаваме дългосрочна стойност за нашите заинтересовани страни."

Целият доклад на английски език можете да намерите тук. 

За Монделийз Интернешънъл
Mondelēz International, Inc. (Nasdaq: MDLZ) дава възможност на хората да се хранят правилно в над 150 държави по целия свят. С нетни приходи от около 38,5 милиарда долара за 2025 г., MDLZ е лидер в бъдещето на леките закуски с емблематични глобални и местни марки като Oreo, Ritz, LU, CLIF Bar и бисквитите и печените закуски на Tate's Bake Shop, както и шоколада Cadbury Dairy Milk, Milka и Toblerone. Mondelēz International е горд член на индексите Dow Jones Best-in-Class North America и World, бившите Dow Jones Sustainability Indices. 
Посетете www.mondelezinternational.com или следвайте компанията в X наx.com/MDLZ .

